****

**V I L J A N D I L I N N**

**LINNAVOLIKOGU**

**MAJANDUSKOMISJONI ELEKTROONILISE**

**KOOSOLEKU PROTOKOLL**

Viljandi raekoda 20. aprill 2021 nr 1-11/21/38

Algus kell 17.00, lõpp kell 17.34

**Koosolekut juhatas** Tõnu Juul

**Protokollis** Helena Tiivel

**Võtsid osa liikmed:** Tõnu Juul, Aivar Kaljusaar, Maiko Markus, Allan Praats, Vello Raja, Urmas Suik, Rein Suurkask, Marko Suvisild, Sirli Tallo, Tõnis Tiit, Valli Veigel

**Puudusid:** Taavi Kerner, Marko Suvisild

**Koosolekul viibisid:** abilinnapea Kalvi Märtin, linnapea Madis Timpson

Koosolek toimus elektrooniliselt Microsoft Teamsis.

Komisjon kinnitas päevakorra.

**PÄEVAKORD:**

1. Viljandi linna jäätmehoolduseeskiri, II lugemine (2021/348-1)

2. C. R. Jakobsoni tn 50b kinnistu võõrandamine otsustuskorras, II lugemine (2021/342-1)

3. Kinnisasjale Kaalu tn 2 // Vaksali tn 4 ja osale kinnisasjast Kaalu tn 4 seatud hoonestusõiguse muutmine otsustuskorras ning loa andmine varaliste kohustuste võtmiseks (2021/354)

**PÄEVAKORRAPUNKT NR 1**

**Viljandi linna jäätmehoolduseeskiri, II lugemine (2021/348-1)**

**KUULATI:**

K. Märtin andis ülevaate eelnõu II lugemiseks tehtud muudatustest, mis tulenesid eelkõige Keskkonnaameti arvamustest.

**OTSUSTATI:**

Toetada eelnõu „Viljandi linna jäätmehoolduseeskiri (2021/348-1)“ II lugemist.

**PÄEVAKORRAPUNKT NR 2**

**C. R. Jakobsoni tn 50b kinnistu võõrandamine otsustuskorras, II lugemine (2021/342-1)**

**KUULATI:**

K. Märtin andis ülevaate eelnõu II lugemiseks tehtud muudatustest. Esimesel lugemisel tuli eelarve- ja arengukomisjonis põhjendatud küsimus, kas Jakobsoni 48-l ja Jakobsoni 52-l võib olla servituudi seadmise soovi. Seega, et saaks kõigi osapooltega läbiräägitud, võtsime märtsikuu volikogus eelnõu tagasi.

**OTSUSTATI:**

Toetada eelnõu „C. R. Jakobsoni tn 50b kinnistu võõrandamine otsustuskorras (2021/342-1)“ II lugemist.

**PÄEVAKORRAPUNKT NR 3**

**Kinnisasjale Kaalu tn 2 // Vaksali tn 4 ja osale kinnisasjast Kaalu tn 4 seatud hoonestusõiguse muutmine otsustuskorras ning loa andmine varaliste kohustuste võtmiseks (2021/354)**

**KUULATI:**

M. Timpson andis ülevaate eelnõust, mille eesmärk on kinnisasjale Kaalu tn 2 // Vaksali tn 4 ja osale kinnisasjast Kaalu tn 4 seatud hoonestusõiguse muutmise loa andmine otsustuskorras ning loa andmine varaliste kohustuste võtmiseks.

Koosoleku juhataja pani eelnõu hääletusele.

**Hääletati:**

6 poolt, 2 erapooletut, 1 vastu.

**OTSUSTATI:**

Toetada eelnõu „Kinnisasjale Kaalu tn 2 // Vaksali tn 4 ja osale kinnisasjast Kaalu tn 4 seatud hoonestusõiguse muutmine otsustuskorras ning loa andmine varaliste kohustuste võtmiseks (2021/354)“.

(allkirjastatud digitaalselt) (allkirjastatud digitaalselt)

Tõnu Juul Helena Tiivel

koosoleku juhataja protokollija